पाएं अपने शहर की ताज़ा ख़बरें और फ्री ई-पेपरडाउनलोड करें
धार्मिक स्थल को क्षतिग्रस्त करने को लेकर दो पक्ष के लोग आमने सामने आ गए। घटना कटेया थाना क्षेत्र के तिवारी टोला गांव की है।दोनों पक्षों में उत्पन्न हुए तनाव को देखते हुए पुलिस बलों की तैनाती कर दी गई है।वहीं कटेया बीडीओ राकेश कुमार चौबे ने दोनों पक्षों को समझा बुझाकर मामले को शांत कराया।इसके साथ ही दोनों पक्षों को शांति पूर्वक रहने की अपील की। आसामाजिक तत्वों ने दोनों पक्ष के धार्मिक स्थलों को किया क्षतिग्रस्त जानकारी के अनुसार कटेया थाने के तिवारी टोला गांव में आसामाजिक तत्वों ने दोनों पक्ष के धार्मिक स्थलों को क्षतिग्रस्त कर दिया।जिसके बाद दोनों पक्ष के लोग एक दूसरे पर आरोप लगाते हुए आमने सामने आ गए।इसके बाद दोनों पक्षों में तनाव की स्थिति उत्पन्न हो गई।
सूचना पाकर मौके पर पहुंचे स्थानीय जनप्रतिनिधियों द्वारा दोनों पक्षों के लोगों को समझा-बुझाकर मामला शांत कराने का प्रयास किया गया। लेकिन कोई पक्ष कुछ भी सुनने को तैयार नहीं थे। पुलिस बलों की हुई तैनाती,कैंप किए हुए है अधिकारी इस घटना के बाद दोनों पक्षों के तनाव को देखते हुए कटेया पुलिस के अलावे भोरे, विजयीपुर आदि थानों की पुलिस को भी घटनास्थल पर बुलाया गया। जिससे पूरा गांव पुलिस छावनी में तब्दील है । दोनों पक्षों के बीच समझौते का प्रयास चल रहा है। इस संबंध में स्थानीय बीडीओ राकेश कुमार चौबे ने बताया कि कुछ असामाजिकतत्वों द्वारा दोनों तरफ के धार्मिक स्थलों को क्षति पहुंचाई गई है। उनकी पहचान की जा रही है। वैसे लोगों के खिलाफ कड़ी कार्रवाई की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn